text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: SamrøðurVideoSjóvinnu KTMeiningarHagtølGrøn orkaProfilarÁrsfrágreiðingarNevndarfrágreiðingarHavnirBløð og lesnaður
text: #000002
text: Tað hevur longu ávirkað oljuprísin, sum er hækkaður við 10% hesa vikuna
text: #000005
text: Fyri fyrstu ferð síðani korona tók dik á seg í 2020 hava Opec+ londini havt fund í somu hølum. Á fundinum mikudagin varð avgjørt at lækka oljuframleiðsluna við tveimum mió. tunnum um dagin frá november.
text: #000006
text: Oljuprísurin var longu hækkaður undan avgerðini, men roknað verður við, at hann fer at hækka enn meira komandi dagarnar eftir avgerðina hjá Opec. Prísurin varð í morgun umleið 94 dollarar fyri tunnuna og er hetta ein vøkstur uppá nærum 10% síðani mánadagin, tá hann varð miðskeiðis í 80-unum.
text: #000007
text: Hóast stóru lækkingina í framleiðsluni, so fer hon neyvan at hava nógv størri ávirkan á oljuprísin. Hetta tí at fleiri av limalondunum í Opec longu framleiða meira enn teirra kvotur, soleiðis at framleiðslan fer at vera í samsvar við lækkingina. Hetta merkir, at veruliga lækkingin verður avmarkað til 1 mió. tunnur um dagin skrivar World Oil.
text: #000008
text: Amerikanski stórbankin Goldman Sachs væntar, at oljuprísurin fer at hækka enn meira móti ársenda vegna Opec avgerðina. Væntandi fer eftirspurningurin eisini at vaksa orsakað av minkandi gassveitingum til Evropa.
text: #000009
text: Tað er greitt, at avgerðin hjá Opec+ við Saudi Arabia og Russlandi á odda, kemur sera illa við hjá amerikanska forsetanum, Joe Biden, sum í longri tíð hevur heitt á Saudi Arabia um at økja um framleiðsluna, soleiðis, at bensinprísirnir í USA kunnu lækka aftur, undan týðandi miðvalunum í november, skrivar Bloomberg.
text: #000010
text: Avgerðin fellur ikki í góða jørð í USA. Biden fyrisitingin sigur í eini viðmerking, at avgerðin hjá Opec fer at skunda enn meira undir royndirnar hjá USA at gerast minni hevt at innflutningi av fossilum brennievnum.
text: #000011
text: Spenningur er nú um, hvussu viðurskiftini verða millum USA og Saudi Arabia, eftir avgerðina at lækka framleiðsluna.
text: #000012